CELEX: 32010R1088
Language: mt
Date: 2010-11-23 00:00:00
Title: Regolament tal-Kummissjoni (UE) Nru 1088/2010 tat- 23 ta’ Novembru 2010 li jemenda r-Regolament (KE) Nru 976/2009 fir-rigward ta’ servizzi ta’ tniżżil u servizzi ta’ trasformazzjoni

8.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 323/1
            
         REGOLAMENT TAL-KUMMISSJONI (UE) Nru 1088/2010
   tat-23 ta’ Novembru 2010
   li jemenda r-Regolament (KE) Nru 976/2009 fir-rigward ta’ servizzi ta’ tniżżil u servizzi ta’ trasformazzjoni
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2007/2/KE tal-Parlament Ewropew u tal-Kunsill tal-14 ta’ Marzu 2007 li tistabbilixxi Infrastruttura għall-Informazzjoni Ġeografika fil-Komunità Ewropea (INSPIRE) (1), u b’mod partikolari l-Artikolu 16 tagħha,
   Billi:
   
               (1)
            
            
               Ir-Regolament tal-Kummissjoni (KE) Nru 976/2009 tad-19 ta’ Ottubru 2009 li jimplimenta d-Direttiva 2007/2/KE tal-Parlament Ewropew u tal-Kunsill fir-rigward tas-Servizzi ta’ Netwerk (2), jistipula speċifikazzjonijiet tekniċi komuni u kriterji minimi ta’ prestazzjoni għal żewġ tipi ta’ servizzi tan-netwerk - servizzi ta’ viżjoni u ta’ sejbien.
            
         
               (2)
            
            
               Servizzi tan-netwerk jinkludu wkoll servizzi ta’ tniżżil u servizzi ta’ trasformazzjoni. Servizzi ta’ tniżżil huma servizzi li lill-utenti jagħtuhom aċċess għall-informazzjoni li tinsab fis-settijiet ta’ dejta ġeografika marbuta mat-temi ta’ dejta ġeografika ddefiniti fid-Direttiva 2007/2/KE. Settijiet ta’ dejta ġeografika li jitqiegħdu għad-dispożizzjoni permezz tas-servizzi ta’ tniżżil għandhom ikunu f’konformità mar-Regolament tal-Kummissjoni (UE) Nru 1089/2010 (3). Servizzi ta’ trasformazzjoni huma servizzi li jistgħu jintużaw biex is-settijiet ta’ dejta ġeografika jinġiebu f’konformità ma’ dak ir-Regolament.
            
         
               (3)
            
            
               Sabiex tkun żgurata l-interoperabbiltà tal-infrastrutturi għall-informazzjoni ġeografika stabbiliti mill-Istati Membri, huwa xieraq li jiġu stabbiliti speċifikazzjonijiet tekniċi komuni u kriterji minimi ta’ prestazzjoni għas-servizzi ta’ tniżżil u s-servizzi ta’ trasformazzjoni.
            
         
               (4)
            
            
               Ir-Regolament (KE) Nru 976/2009 għandu għalhekk jiġi emendat skont dan.
            
         
               (5)
            
            
               Il-miżuri pprovduti f’dan ir-Regolament huma skont l-opinjoni tal-Kumitat stabbilit mill-Artikolu 22 tad-Direttiva 2007/2/KE,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 976/2009 għandu jiġi emendat kif ġej:
   
               (1)
            
            
               Fit-tieni subparagrafu tal-Artikolu 2 għandu jiżdied il-punt (12) li ġej:
               
                           “12.
                        
                        
                           Tniżżil b’Aċċess Dirett tfisser Servizz ta’ Tniżżil li jagħti aċċess għall-Oġġetti Ġeografiċi fis-Settijiet tad-Dejta Ġeografika abbażi ta’ talba”
                        
                     
         
               (2)
            
            
               Fl-Artikolu 3, għandhom jiżdiedu l-punti (c) u (d) li ġejjin:
               
                           “(c)
                        
                        
                           Fir-rigward tas-Servizzi ta’ Tniżżil, ir-rekwiżiti u l-karatteristiċi speċifiċi applikabbli stipulati fl-Annessi I u IV;
                        
                     
                           (d)
                        
                        
                           Fir-rigward tas-Servizzi ta’ Trasformazzjoni, ir-rekwiżiti u l-karatteristiċi speċifiċi applikabbli stipulati fl-Annessi I u IV.”
                        
                     
         
               (3)
            
            
               Fl-Artikolu 4, għandhom jiżdiedu l-paragrafi 3 sa 6 li ġejjin:
               “3.   Mhux aktar tard mi 28 ta’ Ġunju 2012, l-Istati Membri għandhom jipprovdu s-Servizzi ta’ Tniżżil b’kapaċità operattiva inizjali.
               4.   Mhux aktar tard mi 28 ta’ Diċembru 2012, l-Istati Membri għandhom jipprovdu s-Servizzi ta’ Tniżżil f’konformità ma’ dan ir-Regolament.
               5.   Mhux aktar tard mi 28 ta’ Ġunju 2012, l-Istati Membri għandhom jipprovdu s-Servizzi ta’ Trasformazzjoni b’kapaċità operattiva inizjali.
               6.   Mhux aktar tard mi 28 ta’ Diċembru 2012, l-Istati Membri għandhom jipprovdu s-Servizzi ta’ Trasformazzjoni f’konformità ma’ dan ir-Regolament.”
            
         
               (4)
            
            
               L-Anness I għandu jinbidel bit-test stipulat fl-Anness I għal dan ir-Regolament.
            
         
               (5)
            
            
               Għandu jiżdied l-Anness IV, stipulat fl-Anness II għal dan ir-Regolament.
            
         
               (6)
            
            
               Għandu jiżdied l-Anness V, stipulat fl-Anness III għal dan ir-Regolament.
            
         Artikolu 2
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta’ Novembru 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 108, 25.4.2007, p. 1.
   
      (2)  ĠU L 274, 20.10.2009, p. 9.
   
      (3)  Ara l-paġna 11 ta’ dan il-Ġurnal Uffiċjali.
   
      ANNESS I
      
         
            “ANNESS I
            
               KWALITÀ TAS-SERVIZZ
            
            Servizzi ta’ netwerk minn partijiet terzi konnessi skont l-Artikolu 12 tad-Direttiva 2007/2/KE ma għandhomx jitqiesu fl-evalwazzjoni tal-kwalità tas-servizz sabiex jiġi evitat kwalunkwe deterjorament li jista’ jirriżulta minn effetti kumulattivi.
            Għandhom japplikaw il-kriterji li ġejjin tal-Kwalità tas-Servizz marbuta mal-prestazzjoni, il-kapaċità u d-disponibbiltà.
            1.   PRESTAZZJONI
            Is-sitwazzjoni normali tirrappreżenta perjodi meta d-domanda ma tkunx fl-ogħla punt tagħha. Hija stabbilita għal 90 % tal-ħin.
            Il-ħin ta’ reazzjoni biex tintbagħat ir-reazzjoni inizjali għal talba ta’ servizz ta’ sejbien ma għandux ikun aktar minn tliet (3) sekondi f’sitwazzjoni normali.
            Għal immaġni ta’ 470 Kilobyte (eż. 800×600 pixels b’fond ta’ kulur ta’ 8 bits), il-ħin ta’ reazzjoni biex tintbagħat ir-reazzjoni inizjali għal Talba ‘Get Map’ lil servizz ta’ viżjoni ma għandux ikun aktar minn ħames (5) sekondi f’sitwazzjoni normali.
            Għal operazzjoni ‘Get Download Service Metadata’, il-ħin ta’ reazzjoni biex tintbagħat ir-reazzjoni inizjali ma għandux ikun aktar minn 10 sekondi f’sitwazzjoni normali.
            Għall-operazzjoni ‘Get Spatial Data Set’ u għall-operazzjoni ‘Get Spatial Object’, u għal talba li tkun tikkonsisti biss minn kwadru ta’ delimitazzjoni, il-ħin ta’ reazzjoni għal bgħit tar-reazzjoni inizjali ma għandux ikun aktar minn 30 sekonda f’sitwazzjoni normali u s-servizz ta’ tniżżil, dejjem f’sitwazzjoni normali, għandu jżomm reazzjoni sostnuta li tkun ta’ aktar minn 0,5 Megabytes fis-sekonda jew 500 Oġġett Ġeografiku fis-sekonda.
            Għall-operazzjoni ‘Describe Spatial Data Set’ u għall-operazzjoni ‘Describe Spatial Object Type’, il-ħin ta’ reazzjoni għall-bgħit tar-reazzjoni inizjali ma għandux ikun aktar minn 10 sekondi f’sitwazzjoni normali u s-servizz ta’ tniżżil, dejjem f’sitwazzjoni normali, għandu jżomm reazzjoni sostnuta li tkun ta’ aktar minn 0,5 Megabytes fis-sekonda jew aktar minn 500 deskrizzjoni ta’ Oġġett Ġeografiku fis-sekonda.
            2.   KAPAĊITÀ
            L-għadd minimu ta’ talbiet simultanji lil servizz ta’ sejbien li għandu jkun moqdi skont il-kriterji tal-kwalità tal-prestazzjoni tas-servizz għandu jkun ta’ 30 kull sekonda.
            L-għadd minimu ta’ talbiet simultanji lil servizz ta’ viżjoni li għandu jkun moqdi skont il-kriterji tal-kwalità tal-prestazzjoni tas-servizz għandu jkun ta’ 20 kull sekonda.
            L-għadd minimu ta’ talbiet simultanji lil servizz ta’ tniżżil li għandu ikun moqdi skont il-kriterji tal-kwalità tal-prestazzjoni tas-servizz għandu jkun ta’ 10 kull sekonda. L-għadd ta’ talbiet ipproċessati b’mod parallell jista’ jkun limitat għal 50.
            L-għadd minimu ta’ talbiet simultanji lil servizz ta’ trasformazzjoni li għandu jkun moqdi skont il-kriterji tal-kwalità tal-prestazzjoni tas-servizz għandu jkun ta’ 5 talbiet kull sekonda.
            3.   DISPONIBBILTÀ
            Il-probabbiltà li servizz ta’ netwerk jkun disponibbli għandha tkun ta’ 99 % tal-ħin.”
         
      
   
   
      ANNESS II
      
         
            “ANNESS IV
            
               SERVIZZI TA’ TNIŻŻIL
            
            PARTI A
            
               Operazzjonijiet ta’ Tniżżil
            
            1.   LISTA TA’ OPERAZZJONIJIET
            Sabiex ikun konformi mal-Artikolu 11(1)(c) tad-Direttiva 2007/2/KE, is-Servizz ta’ Tniżżil għandu tal-anqas jipprovdi l-operazzjonijiet elenkati fit-Tabella 1 ta’ dan l-Anness.
            
               Tabella 1
            
            
                        Operazzjoni
                     
                     
                        Rwol
                     
                  
                        Get Download Service Metadata
                     
                     
                        Tipprovdi l-informazzjoni kollha meħtieġa dwar is-servizz, is-Settijiet ta’ Dejta Ġeografika disponibbli, u tiddeskrivi l-kapaċitajiet tas-servizz.
                     
                  
                        Get Spatial Data Set
                     
                     
                        L-operazzjoni Get Spatial Data Set tippermetti l-ġbir ta’ Sett ta’ Dejta Ġeografika.
                     
                  
                        Describe Spatial Data Set
                     
                     
                        Din l-operazzjoni tagħti d-deskrizzjoni tat-tipi kollha ta’ Oġġetti Ġeografiċi li jinsabu fis-Sett tad-Dejta Ġeografika.
                     
                  
                        Link Download Service
                     
                     
                        Tippermetti d-dikjarazzjoni, minn Awtorità Pubblika jew Parti Terza, tad-disponibbiltà ta’ Servizz ta’ Tniżżil għat-tniżżil ta’ Settijiet ta’ Dejta Ġeografika jew, fejn prattikabbli, Oġġetti Ġeografiċi, permezz tas-Servizz ta’ Tniżżil tal-Istat Membru filwaqt li tinżamm il-kapaċità ta’ tniżżil fil-lok tal-Awtorità Pubblika jew tal-Parti Terza.
                     
                  Il-parametri tat-talba u tar-reazzjoni ta’ kull operazzjoni jikkompletaw id-deskrizzjoni ta’ kull operazzjoni u jiffurmaw parti integrali mill-ispeċifikazzjonijiet tekniċi tas-Servizz ta’ Tniżżil.
            2.   OPERAZZJONI ‘GET DOWNLOAD SERVICE METADATA’
            2.1.   Talba għal ‘Get Download Service Metadata’
            
            2.1.1.   Parametru tat-talba għal ‘Get Download Service Metadata’
            
            Il-parametru tat-talba għal ‘Get Download Service Metadata’ għandu jindika l-lingwa naturali li se tintuża għall-kontenut tar-reazzjoni ‘Get Download Service Metadata’.
            2.2.   Reazzjoni għal ‘Get Download Service Metadata’
            
            Ir-reazzjoni għal ‘Get Download Service Metadata’ għandu jkun fiha s-settijiet ta’ parametri li ġejjin:
            
                        —
                     
                     
                        Metadejta tas-Servizz ta’ Tniżżil;
                     
                  
                        —
                     
                     
                        Metadejta tal-Operazzjonijiet;
                     
                  
                        —
                     
                     
                        Lingwi;
                     
                  
                        —
                     
                     
                        Metadejta tas-Settijiet ta’ Dejta Ġeografika.
                     
                  2.2.1.   Parametru tal-Metadejta tas-Servizz ta’ Tniżżil
            
            Il-parametri tal-Metadejta tas-Servizz ta’ Tniżżil għandhom tal-anqas ikollhom l-elementi ta’ metadejta tal-INSPIRE tas-Servizz ta’ Tniżżil.
            2.2.2.   Parametru tal-Metadejta tal-Operazzjonijiet
            
            Il-parametru tal-metadejta tal-Operazzjonijiet jipprovdi l-metadejta dwar l-operazzjonijiet implimentati mis-Servizz ta’ Tniżżil. Għandu tal-inqas jipprovdi deskrizzjoni ta’ kull operazzjoni u bħala minimu jinkludi deskrizzjoni tad-dejta skambjata u tal-indirizz tan-netwerk.
            2.2.3.   Parametru tal-lingwi
            
            Għandhom jingħataw żewġ parametri tal-lingwa:
            
                        —
                     
                     
                        Il-parametru tal-Lingwa tar-reazzjoni li jindika l-lingwa naturali użata fil-parametri tar-reazzjoni għal ‘Get Download Service Metadata’;
                     
                  
                        —
                     
                     
                        Il-parametru tal-lingwi Kompatibbli li jkun fih il-lista tal-lingwi naturali kompatibbli mas-Servizz ta’ Tniżżil.
                     
                  2.2.4.   Parametri tal-Metadejta tas-Settijiet ta’ Dejta Ġeografika
            
            Għandhom jiġu pprovduti l-elementi tal-metadejta tal-INSPIRE tas-Settijiet ta’ Dejta Ġeografika disponibbli. Barra dan, għal kull Sett ta’ Dejta Ġeografika, għandha tingħata wkoll il-lista ta’ dawk is-Sistemi ta’ Referenza tal-Koordinati msemmija fir-Regolament (UE) Nru 1089/2010 li huma disponibbli.
            3.   OPERAZZJONI ‘GET SPATIAL DATA SET’
            3.1.   Talba ‘Get Spatial Data Set’
            
            It-talba ‘Get Spatial Data Set’ fiha l-parametri li ġejjin:
            
                        —
                     
                     
                        Lingwa;
                     
                  
                        —
                     
                     
                        Identifikatur tas-Sett ta’ Dejta Ġeografika;
                     
                  
                        —
                     
                     
                        Sistema ta’ Referenza tal-Koordinati.
                     
                  3.1.1.   Parametru tal-lingwa
            
            Il-parametru tal-lingwa għandu jindika l-lingwa naturali mitluba għas-Sett ta’ Dejta Ġeografika.
            3.1.2.   Parametru tal-Identifikatur tas-Sett ta’ Dejta Ġeografika
            
            L-Identifikatur tas-Sett ta’ Dejta Ġeografika għandu jkun fih l-Identifikatur tar-Riżorsa Uniku tas-Sett ta’ Dejta Ġeografika.
            3.1.3.   Parametru tas-Sistema ta’ Referenza tal-Koordinati
            
            Il-parametru tas-Sistema ta’ Referenza tal-Koordinati għandu jkun fih waħda mis-Sistemi ta’ Referenza tal-Koordinati elenkati fil-lista tas-Sistemi ta’ Referenza tal-Koordinati msemmija fil-punt 2.2.4.
            3.2.   Reazzjoni għal ‘Get Spatial Data Set’
            
            3.2.1.   Parametru tar-reazzjoni għal ‘Get Spatial Data Set’
            
            Il-parametru tar-reazzjoni għal ‘Get Spatial Data Set’ għandu jkun is-Sett ta’ Dejta Ġeografika mitlub fil-lingwa mitluba u fis-Sistema ta’ Referenza tal-Koordinati mitluba.
            4.   OPERAZZJONI ‘DESCRIBE SPATIAL DATA SET’
            4.1.   Talba għal ‘Describe Spatial Data Set’
            
            It-talba għal ‘Describe Spatial Data Set’ għandu jkun fiha l-parametri li ġejjin:
            
                        —
                     
                     
                        Lingwa;
                     
                  
                        —
                     
                     
                        Identifikatur tas-Sett tad-Dejta Ġeografika.
                     
                  4.1.1.   Parametru tal-lingwa
            
            Il-parametru tal-Lingwa għandu jindika l-lingwa naturali mitluba għad-deskrizzjoni tat-tip ta’ Oġġetti Ġeografiċi.
            4.1.2.   Parametru tal-Identifikatur tas-Sett ta’ Dejta Ġeografika
            
            L-Identifikatur tas-Sett ta’ Dejta Ġeografika għandu jkun fih l-Identifikatur tar-Riżorsa Uniku tas-Sett ta’ Dejta Ġeografika.
            4.2.   Reazzjoni għal ‘Describe Spatial Data Set’
            
            4.2.1.   Parametru tar-reazzjoni ‘Describe Spatial Data Set’
            
            Il-parametru tar-reazzjoni ‘Describe Spatial Data Set’ għandu jkun id-deskrizzjoni tal-Oġġetti Ġeografiċi fis-Sett ta’ Dejta Ġeografika mitlub u fil-lingwa mitluba.
            5.   OPERAZZJONI ‘LINK DOWNLOAD SERVICE’
            L-operazzjoni ‘Link Download Service’ tippermetti d-dikjarazzjoni tad-disponibbiltà ta’ Servizz ta’ Tniżżil skont dan ir-Regolament, għat-tniżżil ta’ riżorsi permezz tas-Servizz ta’ Tniżżil tal-Istat Membru filwaqt li jinżammu r-riżorsi fil-lok tas-sid.
            5.1.   Talba għal ‘Link Download Service’
            
            5.1.1.   Parametru tat-talba għal ‘Link Download Service’
            
            Il-parametru tat-talba għal ‘Link Download Service’ għandu jipprovdi l-informazzjoni kollha dwar is-Servizz ta’ Tniżżil tal-Awtorità Pubblika jew tal-Parti Terza skont dan ir-Regolament u jippermetti li s-Servizz ta’ Tniżżil tal-Istat Membru jipprovdi aċċess għas-Settijiet ta’ Dejta Ġeografika u, fejn possibbli, għall-Oġġetti Ġeografiċi mis-Servizz ta’ Tniżżil tal-Awtorità Pubblika jew tal-Parti Terza.
            PARTI B
            
               Operazzjonijiet ta’ Tniżżil b’Aċċess Dirett
            
            6.   LISTA TA’ OPERAZZJONIJIET
            Meta s-Servizz ta’ Tniżżil jagħti aċċess dirett għal settijiet ta’ dejta ġeografika, għandu jipprovdi, flimkien mal-operazzjonijiet elenkati fit-Tabella 1, l-operazzjonijiet elenkati fit-Tabella 2 ta’ dan l-Anness.
            
               Tabella 2
            
            
                        Operazzjoni
                     
                     
                        Rwol
                     
                  
                        Get Spatial Object
                     
                     
                        Din l-operazzjoni tippermetti l-ġbir ta’ Oġġetti Ġeografiċi abbażi ta’ talba.
                     
                  
                        Describe Spatial Object Type
                     
                     
                        Din l-operazzjoni tagħti d-deskrizzjoni tat-tipi ta’ Oġġetti Ġeografiċi speċifikati.
                     
                  Il-parametri tat-talba u tar-reazzjoni ta’ kull operazzjoni jikkompletaw id-deskrizzjoni ta’ kull operazzjoni u jiffurmaw parti integrali mill-ispeċifikazzjonijiet tekniċi tas-Servizz ta’ Tniżżil.
            7.   OPERAZZJONI ‘GET SPATIAL OBJECT’
            7.1.   Talba għal ‘Get Spatial Object’
            
            It-talba għal ‘Get Spatial Object’ għandha tkun kompatibbli mal-parametri li ġejjin:
            
                        —
                     
                     
                        Lingwa;
                     
                  
                        —
                     
                     
                        Identifikatur tas-Sett ta’ Dejta Ġeografika;
                     
                  
                        —
                     
                     
                        Sistema ta’ Referenza tal-Koordinati;
                     
                  
                        —
                     
                     
                        Talba.
                     
                  7.1.1.   Parametru tal-lingwa
            
            Il-parametru tal-Lingwa għandu jindika l-lingwa naturali mitluba għall-Oġġetti Ġeografiċi.
            7.1.2.   Parametru tal-Identifikatur tas-Sett ta’ Dejta Ġeografika
            
            L-Identifikatur tas-Sett tad-Dejta Ġeografika għandu jkun fih l-Identifikatur tar-Riżorsa Uniku tas-Sett ta’ Dejta Ġeografika mitlub. Meta l-parametru ma jkunx ipprovdut, għandu jitqies li ntgħażlu s-Settijiet ta’ Dejta Ġeografika kollha disponibbli.
            7.1.3.   Parametru tas-Sistema ta’ Referenza tal-Koordinati
            
            Il-parametru tas-Sistema ta’ Referenza tal-Koordinati għandu jkun fih waħda mis-Sistemi ta’ Referenza tal-Koordinati elenkati fil-lista tas-Sistemi ta’ Referenza tal-Koordinati stipulata fir-Regolament (UE) Nru 1089/2010.
            7.1.4.   Parametru tat-talba
            
            Il-parametru tat-talba għandu jkun magħmul mill-kriterji tat-tfittxija elenkati fil-parti C.
            7.2.   Reazzjoni għal ‘Get Spatial Object’
            
            Ir-reazzjoni għal ‘Get Spatial Object’ għandu jkun fiha l-parametri li ġejjin:
            
                        —
                     
                     
                        Sett ta’ Oġġetti Ġeografiċi;
                     
                  
                        —
                     
                     
                        Metadjeta tas-Sett ta’ Oġġetti Ġeografiċi.
                     
                  7.2.1.   Parametru tas-Sett ta’ Oġġetti Ġeografiċi
            
            Il-paramentru tas-Sett ta’ Oġġetti Ġeografiċi għandu jkun is-sett tal-Oġġetti Ġeografiċi li jkun konformi mar-Regolament (UE) Nru 1089/2010 u jissodisfa l-kriterji tat-tfittxija f’talba, fil-lingwa mitluba u fis-Sistema ta’ Referenza tal-Koordinati.
            7.2.2.   Parametru tal-Metadejta tas-Sett ta’ Oġġetti Ġeografiċi
            
            Il-parametru tal-Metadejta tas-Sett ta’ Oġġetti Ġeografiċi għandu jkun fih tal-inqas l-elementi tal-metadejta tal-INSPIRE tas-sett tal-Oġġetti Ġeografiċi.
            8.   OPERAZZJONI ‘DESCRIBE SPATIAL OBJECT TYPE’
            8.1.   Talba għal ‘Describe Spatial Object Type’
            
            It-talba għal ‘Describe Spatial Object Type’ għandu jkun fiha l-parametri li ġejjin:
            
                        —
                     
                     
                        Lingwa;
                     
                  
                        —
                     
                     
                        Tip ta’ Oġġett Ġeografiku.
                     
                  8.1.1.   Parametru tal-lingwa
            
            Il-parametru tal-Lingwa għandu jindika l-lingwa naturali mitluba għad-deskrizzjoni tat-tip tal-Oġġett Ġeografiku.
            8.1.2.   Parametru tat-Tip ta’ Oġġett Ġeografiku
            
            Il-parametru tat-Tip ta’ Oġġett Ġeografiku għandu jkun fih l-isem lingwistikament newtrali tat-Tip ta’ Oġġett Ġeografiku kif speċifikat fir-Regolament (UE) Nru 1089/2010. Meta l-parametru ma jkunx mogħti, għandu jitqies li ntgħażlu l-Oġġetti Ġeografiċi kollha.
            8.2.   Reazzjoni għal ‘Describe Spatial Object Type’
            
            8.2.1.   Parametru tar-reazzjoni għal ‘Describe Spatial Object Type’
            
            Il-parametru tar-reazzjoni għal ‘Describe Spatial Object type’ għandu jkun id-deskrizzjoni tat-tip ta’ oġġett ġeografiku, f’konformità mar-Regoalment (UE) Nru 1089/2010.
            PARTI C
            
               Kriterji tat-tfittxija għall-Operazzjoni ‘Get Spatial Object’
            
            Għall-għanijiet tal-Operazzjoni ‘Get Spatial Object’ tas-Servizz ta’ Tniżżil, għandhom ikunu implimentati l-kriterji li ġejjin:
            
                        —
                     
                     
                        Identifikatur tar-Riżorsa Uniku tas-Sett tad-Dejta Ġeografika;
                     
                  
                        —
                     
                     
                        L-attributi rilevanti kollha u r-relazzjoni bejn l-Oġġetti Ġeografiċi kif stipulat fir-Regolament (UE) Nru 1089/2010; partikolarment l-Identifikatur tar-Riżorsa Uniku ta’ Oġġett Ġeografiku u l-karatteristiċi dimensjonali temporali, fosthom id-data tal-aġġornament;
                     
                  
                        —
                     
                     
                        Il-kwadru ta’ delimitazzjoni, espress fi kwalunkwe mis-Sistemi ta’ Referenza tal-Koordinati elenkati fir-Regolament (UE) Nru 1089/2010;
                     
                  
                        —
                     
                     
                        Tema tad-Dejta Ġeografika.
                     
                  Sabiex ikunu jistgħu jinstabu oġġetti ġeografiċi permezz ta’ kombinazzjoni ta’ kriterji ta’ tfittxija, għandhom ikunu sostnuti operaturi loġiċi u ta’ tqabbil”
         
      
   
   
      ANNESS III
      
         
            “ANNESS V
            
               SERVIZZI TA' TRASFORMAZZJONI
            
            
               Operazzjonijet ta' Trasformazzjoni
            
            1.   LISTA TA' OPERAZZJONIJIET
            Sabiex ikun konformi mal-Artikolu 11(1)(d) tad-Direttiva 2007/2/KE, is-Servizz ta' Trasformazzjoni għandu jipprovdi l-operazzjonijiet elenkati fit-Tabella 1 ta' dan l-Anness.
            
               Tabella 1
            
            
                        Operazzjoni
                     
                     
                        Rwol
                     
                  
                        Get Transformation Service Metadata
                     
                     
                        Tagħti l-informazzjoni kollha meħtieġa dwar is-servizz u tiddeskrivi l-kapaċitajiet tas-servizz, fosthom il-kategorija kompatibbli ta' trasformazzjoni, it-trasformazzjonijiet kompatibbli, it-tipi tal-input tad-dejta aċċettati, definizzjoni tal-mudell kompatibbli u l-lingwi tal-immappjar.
                     
                  
                        Transform
                     
                     
                        Twettaq il-proċess proprju ta' trasformazzjoni.
                     
                  
                        Link Transformation Service
                     
                     
                        Tippermetti d-dikjarazzjoni tad-disponibblità ta' Servizz ta' Trasformazzjoni għat-Trasformazzjoni ta' Settijiet ta' Dejta Ġeografika permezz tas-Servizzi ta' Trasformazzjoni tal-Istati Membri filwaqt li żżomm il-kapaċità ta' Trasformazzjoni fil-lok tal-Awtorità Pubblika jew tal-Parti Terza.
                     
                  Il-parametri tat-talba u r-reazzjoni ta' kull operazzjoni jikkompletaw id-deskrizzjoni ta' kull operazzjoni u jiffurmaw parti integrali mill-ispeċifikazzjonijiet tekniċi tas-Servizz ta' Trasformazzjoni.
            2.   OPERAZZJONI ‘GET TRANSFORMATION SERVICE METADATA’
            2.1.   Talba għal ‘Get Transformation Service Metadata’
            
            2.1.1.   Parametru tat-talba għal ‘Get Transformation Service Metadata’
            
            Il-parametru tat-talba għal ‘Get Transformation Service Metadata’ għandu jindika l-lingwa naturali għall-kontenut tar-reazzjoni għal ‘Get Transformation Service Metadata’.
            2.2.   Reazzjoni għal ‘Get Transformation Service Metadata’
            
            Ir-reazzjoni għal ‘Get Transformation Service Metadata’ għandu jkun fiha s-settijiet ta' parametri li ġejjin:
            
                        —
                     
                     
                        Metadejta tas-Servizz ta' Trasformazzjoni;
                     
                  
                        —
                     
                     
                        Metadejta tal-Operazzjonijiet;
                     
                  
                        —
                     
                     
                        Lingwi.
                     
                  2.2.1.   Parametru tal-Metadejta tas-Servizz ta' Trasformazzjoni
            
            Il-parametru tal-Metadejta ta' Servizz ta' Trasformazzjoni għandu tal-anqas jkun fih l-elementi ta' metadejta tal-INSPIRE tas-Servizz ta' Transformazzjoni.
            2.2.2.   Parametru tal-Metadejta tal-Operazzjonijiet
            
            Il-parametru tal-Metadejta tal-Operazzjonijiet jipprovdi l-metadejta dwar l-operazzjonijiet implimentati mis-Servizz ta' Trasformazzjoni.
            Għandu jiddeskrivi kull operazzjoni, u jinkludi tal-anqas deskrizzjoni tad-dejta skambjata u l-indirizz tan-netwerk, u għandu jelenka dan li ġej:
            
                        —
                     
                     
                        Il-kategoriji ta' trasformazzjoni aċċettati mill-operazzjoni ta' Trasformazzjoni;
                     
                  
                        —
                     
                     
                        Il-kodifikazzjoni għall-input tas-Sett ta' Dejta Ġeografika aċċettata mill-operazzjoni ta' Trasformazzjoni;
                     
                  
                        —
                     
                     
                        Il-lingwi tal-Mudell tad-Dejta aċċettati mill-operazzjoni ta' Trasformazzjoni;
                     
                  
                        —
                     
                     
                        Il-lingwi tal-Mudell tal-Immappjar aċċettati mill-operazzjoni ta' Trasformazzjoni.
                     
                  2.2.3.   Parametru tal-lingwi
            
            Għandhom jingħataw żewġ parametri:
            
                        —
                     
                     
                        Il-parametru tar-reazzjoni tal-Lingwa li jindika l-lingwa naturali użata fir-reazzjoni ‘Get Transformation Service Metadata’;
                     
                  
                        —
                     
                     
                        Il-parametru tal-lingwi kompatibbli li jkun fih il-lista tal-lingwi naturali kompatibbli mas-Servizz ta' Trasformazzjoni.
                     
                  3.   OPERAZZJONI TA' TRASFORMAZZJONI
            3.1.   Talba ta' trasformazzjoni
            
            It-talba ta' Trasformazzjoni għandu jkun fiha l-parametri li ġejjin:
            
                        —
                     
                     
                        Input tas-Sett ta' Dejta Ġeografika;
                     
                  
                        —
                     
                     
                        Mudell tas-Sors;
                     
                  
                        —
                     
                     
                        Mudell fil-Mira;
                     
                  
                        —
                     
                     
                        Mudell tal-Immappjar.
                     
                  3.1.1.   Parametru tal-Input tas-Sett ta' Dejta Ġeografika
            
            Il-parametru tal-Input tas-Sett ta' Dejta Ġeografika għandu jindika s-Sett ta' Dejta Ġeografika li se tiġi ttrasformata.
            3.1.3.   Parametru tal-Mudell tas-Sors
            
            Il-parametru tal-Mudell tas-Sors għandu jispeċifika l-mudell tas-Sett ta' Dejta Ġeografika tal-Input.
            2.1.4.   Parametru tal-Mudell fil-Mira
            
            Il-parametru tal-Mudell fil-Mira għandu jispeċifika l-mudell li fih ser jiġi ttrasfomat l-input tas-Sett ta' Dejta Ġeografika.
            3.1.4.   Parametru tal-Mudell tal-Immappjar
            
            Il-parametru tal-Mudell tal-Immappjar għandu jispeċifika l-immappjar mill-Mudell tas-Sors sal-Mudell fil-Mira.
            3.2.   Reazzjoni għal ‘Transform’
            
            3.2.1.   Parametru tar-reazzjoni għal ‘Transform’
            
            Il-parametru tar-reazzjoni għal Transform għandu jkun fih is-Sett tad-Dejta Ġeografika ttrasformata f’komformità mar-Regolament (UE) Nru 1089/2010.
            4.   OPERAZZJONI ‘LINK TRANSFORMATION SERVICE’
            4.1.   Talba għal ‘Link Transformation Service’
            
            4.1.1.   Parametru tat-talba għal ‘Link Transformation Service’
            
            Il-Parametru tat-talba għal ‘Link Transformation Service’ għandu jipprovdi l-informazzjoni kollha dwar is-Servizz ta' Trasformazzjoni tal-Awtorità Pubblika jew tal-Parti Terza f’konformità ma' dan ir-Regolament, li tippermetti l-użu tas-Servizz ta' Trasformazzjoni tal-Awtorità Pubblika jew tal-Parti Terza mis-Servizz ta' Trasformazzjoni tal-Istat Membru.”